###### Iepirkuma līgums Nr. SKUS 257/17

Medicīnisko un saimniecisko mēbeļu iegāde A korpusam (3.daļa)

Rīga 2017. gada 12.aprīlis

**VSIA „Paula Stradiņa klīniskā universitātes slimnīca”**, reģ.Nr.40003457109, adrese: Pilsoņu ielā 13, Rīgā, LV-1002 kuru, pamatojoties uz statūtiem, pārstāv valdes priekšsēdētāja Ilze Kreicberga, valdes locekle Elita Buša un valdes locekle Arta Biruma (turpmāk - PIRCĒJS) no vienas puses, un

**SIA “Standard Latvia”**, reģistrācijas Nr.40003402399, juridiskā adrese: Kr.Barona iela 130/7, Rīga, LV-1012, tās valdes locekles Lindas Rudzītes personā, kura rīkojas uz statūtu pamata (turpmāk - PĀRDEVĒJS) no otras puses (abi kopā – Līdzēji), pamatojoties uz atklāta konkursa “Medicīnisko un saimniecisko mēbeļu iegāde A korpusam” (ID Nr. PSKUS 2016/266), rezultātiem un, saskaņā ar Piegādātāja iesniegto piedāvājumu, noslēdz šādu līgumu (turpmāk – Līgums):

# Līguma priekšmets

* 1. Līguma priekšmets ir medicīnisko un saimniecisko mēbeļu iegāde A korpusam PIRCĒJA vajadzībām – Biroja mēbeles (iepirkuma priekšmeta 3.daļa) – turpmāk PRECE.
  2. PĀRDEVĒJS apņemas piegādāt PIRCĒJA vajadzībām PRECI. PREČU nomenklatūra (sortiments) un cenas (EUR) noteiktas Līguma pielikumā Nr.1., kas ir līguma neatņemama sastāvdaļa.
  3. Līgumā norādītais preču apjoms ir aptuvenais apjoms līgumu darbības laikā. PIRCĒJS iepērk tādu PREČU daudzumu, kāds nepieciešams tā darbības nodrošināšanai, t.i. līgumsaistību izpildes gaitā ir iespējamas pasūtītāja plānotā iepirkuma apjoma izmaiņas.
  4. PRECE tiek piegādāta atsevišķās partijās, par kuru apjomu un piegādes termiņu PIRCĒJS un PĀRDEVĒJS vienojas, izdarot kārtējo pasūtījumu telefoniski vai izmantojot elektronisko pastu. PIRCĒJS ir tiesīgs iegādāties tādu Preču daudzumu, kāds nepieciešams tā darbības nodrošināšanai.
  5. PRECES nosaukumu, daudzumu un vērtību katru reizi fiksē preču pavadzīmē – rēķinā.
  6. PĀRDEVĒJS atbild par piegādātās PRECes kvalitāti un sedz PIRCĒJAm visus pierādītos ar PRECes neatbilstību kvalitātei saistītos zaudējumus.
  7. PRECei ir jābūt iepakotai tā, lai pie transportēšanas un glabāšanas saglabātos nemainīga PRECes kvalitāte.

1. **pREČU PIEGĀDE**
   1. PĀRDEVĒJS piegādā kvalitatīvu un Tehniskajam-finanšu piedāvājumam (Līguma pielikums Nr.1) atbilstošu PRECI.
   2. PĀRDEVĒJS PRECES piegādā uz šādu Preču pasūtījumā norādīto piegādes vietu: VSIA „Paula Stradiņa klīniskā universitātes slimnīca”, Pilsoņu iela 13, Rīga.
   3. PIRCĒJS PRECES pasūta pa telefonu vai izmantojot elektronisko pastu, sazinoties ar Līguma 2.13.2. apakšpunktā norādīto PĀRDEVĒJA kontaktpersonu.
   4. PĀRDEVĒJS pasūtītās PRECES piegādā un uzstāda 8 (astoņu) kalendāro nedēļu laikā no PREČU pasūtījuma saņemšanas dienas. Līdzējiem vienojoties var tikt noteikt cits PREČU piegādes termiņš.
   5. PĀRDEVĒJSnodrošina PREČU piegādi, izkraušanu un uzstādīšanu, izmantojot savu transportu un darbaspēku.
   6. PĀRDEVĒJSnodod PRECI PIRCĒJAM kopā ar rēķinu.
   7. PĀRDEVĒJS nodrošina, ka PIRCĒJAM tiek iesniegti atbilstoši tiesību normatīvajiem aktiem noformēti Preču rēķina trīs eksemplāri (viens eksemplārs – PĀRDEVĒJAM, divi eksemplāri – PIRCĒJAM). Preču rēķinā tiek norādīts piegādātās PRECES nosaukums, daudzums, vienas vienības cena euro, PVN likme un kopējā cena ar PVN. PRECES rēķinā obligāti jānorāda Līguma numurs. Pasūtītājs neapmaksā nepareizi noformētu PRECES rēķinu.
   8. Pasūtītājs, pieņemot PRECI, ir tiesīgs pārbaudīt PRECES atbilstību Līguma noteikumiem, pasūtījumam, PRECES rēķinam un pārbaudīt PRECES kvalitāti. Ja PRECE atbilst visām prasībām, tad PIRCĒJA pārstāvis veic atzīmi par PRECES pieņemšanu uz PĀRDEVĒJA nododamā Preču rēķina eksemplāra. Ja PRECE neatbilst visām prasībām, PIRCĒJA pārstāvis sagatavo PRECES defektu aktu un nodod to PĀRDEVĒJAM. PRECES neatbilstības gadījumā Pasūtītājs ir tiesīgs nepieņemt un neapmaksāt Preces.
   9. PĀRDEVĒJS pieņem atpakaļ no PIRCĒJA Līgumam neatbilstošās PRECES un veic to aizvietošanu ar atbilstošām PRECĒM piecu darba dienu laikā no PREČU defektu akta sagatavošanas dienas, par saviem līdzekļiem.
   10. Jautājumu par PRECES defektu aktā norādītā pamatotību izlemj Līdzēju pārstāvji PRECES defektu akta sastādīšanas brīdī. Ja pārstāvji nevar vienoties, Līdzējiem ir tiesības pieaicināt neatkarīgu ekspertu, kura pakalpojumu apmaksā PĀRDEVĒJS, ja tiek konstatēts, ka PRECES defekta rašanās iemesls nav PIRCĒJA vaina.
   11. PRECES uzskatāmas par piegādātām un nodotām PIRCĒJAM ar brīdi, kad Līdzēji abpusēji parakstījuši Preču rēķinu.
   12. PĀRDEVĒJS ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču rēķina parakstīšanas brīdim.
   13. Kontaktpersonas Līguma darbības laikā:
       1. no PIRCĒJA puses – Toms Bērziņš, tālrunis: 29674952, elektroniskais pasts: toms.berzins@stradini.lv;
       2. no PĀRDEVĒJS puses –Anžela Bertašute -Rumka , tālrunis:26384818 elektroniskais pasts: anzelab@standard.lv.
2. **Līguma DARBĪBAS LAIKS, Garantija un samaksas kārtība**
   1. Līgums stājas spēkā ar parakstīšanas brīdi un tiek noslēgts uz 24 (divdesmit četriem) kalendāra mēnešiem, vai līdz līguma summas sasniegšanai, atkarībā no tā, kurš nosacījums iestājas pirmais.
   2. PRECES garantija ir ne mazāks kā 24 (divdesmit četri) kalendārie mēneši no piegādes brīža.
   3. PRECES garantija neattiecas uz PRECES defektiem, kas radušies:
      1. ekspluatējot PRECI neatbilstoši tās ekspluatācijas noteikumiem (ražotāja instrukcijām);
      2. pierādāmu PRECES lietotāju nolaidības, nepareizas PRECES lietošanas vai apzinātu bojājumu konstatēšanas gadījumā;
      3. neatļautu izmaiņu veikšanas, PIRCEJA pašrocīgas remontēšanas, neapstiprinātu detaļu lietošanas PRECI vai PRECES lietošanu tādā veidā, kas ir pretrunā ar PRECES ražotāja instrukcijām;
      4. nepārvaramas varas apstākļu rezultātā.
   4. Par jebkuru PRECES bojājumu vai darbības traucējumu, kas jānovērš PRECES garantijas ietvaros, PIRCĒJS sastāda defektu aktu, kas ir saistošs PĀRDEVĒJAM, un nekavējoties iesniedz PĀRDEVĒJAM. PĀRDEVĒJAM ne vēlāk kā 2 (divu) darba dienu laikā no paziņošanas brīža jāierodas uz abpusēju defektu akta sastādīšanu. Ja PĀRDEVĒJS minētajā termiņā neierodas, PIRCĒJS vienpusēji sagatavo PRECES defektu aktu, kas ir saistošs PĀRDEVĒJAM.
   5. Jautājumu par PRECES defekta aktā norādītā pamatotību izlemj PUŠU pilnvarotie pārstāvji PRECES defektu akta sastādīšanas brīdi. Ja PUŠU pārstāvji nevar vienoties, PUSĒM ir tiesības pieaicināt neatkarīgu ekspertu, kura pakalpojumu apmaksā PĀRDEVĒJS gadījumā, ja tiek konstatēts, ka PRECES bojājuma rašanās iemesls nav PIRCĒJA vaina. Ja neatkarīgais eksperts konstatē, ka PRECES bojājums radies PIRCĒJA vainas dēļ, neatkarīgā eksperta pakalpojumus apmaksā PIRCĒJS.
   6. Pamatojoties uz PRECES defektu aktu, PĀRDEVĒJAM, ne vēlāk kā 10 (desmit) kalendāro dienu laikā no defektu akta saņemšanas dienas, jānomaina PRECE ar jaunu PRECI vai jāveic PRECES remonts bez papildus samaksas.
   7. Ja PRECES bojājums radies PIRCĒJA vainas dēļ, PRECES remontu apmaksā PIRCĒJS, iepriekš saskaņojot ar PĀRDEVĒJU PRECES remonta darbu apjomu, cenu un laiku.
   8. PĀRDEVĒJS garantijas laikā veic regulāras bezmaksas PRECES pārbaudes un apkopes atbilstoši ražotāja noteiktajam.
   9. PIRCĒJS ir tiesīgs vienpusēji atkāpties no līguma, rakstiski par to brīdinot PĀRDEVĒJU:
      1. ja PĀRDEVĒJS atkārtoti nepiegādā preci līgumā noteiktā termiņā.
      2. ja PĀRDEVĒJS, iesniedzot dokumentus saskaņā ar iepirkuma nolikumu iepirkuma komisijai, ir sniedzis nepatiesu informāciju.
      3. ja PĀRDEVĒJS atkārtoti piegādā šī līguma noteikumiem neatbilstošu PRECI.
      4. ja PĀRDEVĒJS paaugstina PRECES cenu.
   10. Līguma laušana neatbrīvo PĀRDEVĒJU no zaudējumu atlīdzības.
   11. Par vienpusēju atkāpšanos no līguma, PIRCĒJS nosūta PĀRDEVĒJAM rakstisku paziņojumu. Līgums uzskatāms par izbeigtu ar dienu, kad PIRCĒJS nosūtījis PĀRDEVĒJAM rakstisku paziņojumu.
   12. PĀRDEVĒJS ir tiesīgs vienpusēji atkāpties no Līguma, nosūtot par to rakstisku paziņojumu uz PIRCĒJA juridisko adresi vismaz vienu mēnesi iepriekš, ja iestājies kāds no šādiem apstākļiem:
       1. PIRCĒJS vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un PIRCĒJS pārkāpumu nenovērš 30 (trīsdesmit) kalendāro dienu laikā no PĀRDEVĒJA pretenzijas nosūtīšanas dienas uz PIRCĒJA juridisko adresi;
       2. PIRCĒJAM ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
3. **Līguma summa un samaksas kārtība**
   1. Kopējā Līguma summa nepārsniegs EUR 300 000,00 (trīs simti tūkstoši *eiro*) bez PVN. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam
   2. Līdzēji vienojas, ka Līgumā kopējā summa var mainīties un PIRCĒJS var iepirkt PREces par atklāta konkursa cenām līdz 10% vairāk no 4.1.punktā noteiktas summas, ja radusies situācija, ko PIRCĒJS iepriekš nevarēja paredzēt (neplānots pacientu skaita pieaugums vai samazinājums, dabas katastrofas, citi ārkārtas apstākļi) un PĀRDEVĒJAm pretenziju par šādām izmaiņām nebūs. Šādas Līguma kopējās summas izmaiņas Līdzēji veic parakstot attiecīgu vienošanās protokolu.
   3. Ņemot vērā Pasūtītāja saimnieciskās vajadzības un piešķirtos finanšu līdzekļus, Līguma darbības laikā Pusēm vienojoties, Pasūtītāja kopējas Līgumcenas ietvaros Puses ir tiesīgas mainīt Konkursā uzvarēto attiecīgās daļas pozīcijās plānoto preču daudzumus.
   4. PRECES cenā ir iekļauti transportēšanas izdevumi, nodokļi, kā arī citi izdevumi, kas rodas PĀRDEVĒJAm sakarā ar PRECES ievešanu Latvijas Republikā un tās piegādi PIRCĒJAm.
   5. Visi papildus izdevumi, kuri var rasties PĀRDEVĒJAm, saskaņā ar šo Līgumu, iepriekš rakstiski jāsaskaņo ar PIRCĒJU. Gadījumā, ja papildus izdevumi netika iepriekš rakstiski saskaņoti ar PIRCĒJU, tie PĀRDEVĒJAm netiek atlīdzināti.
   6. PIRCĒJS apmaksā PRECI, veicot apmaksu 30 (trīsdesmit) dienu laikā no PRECES piegādes brīža, pēc preču pavadzīmes - rēķina iesniegšanas.
   7. Par PRECes apmaksas dienu tiek uzskatīta diena, kad PIRCĒJS ir pārskaitījis naudu uz PĀRDEVĒJA bankas kontu, ko apliecina attiecīgais maksājuma uzdevums.
4. **PĀRDEVĒJA UN PIRCĒJA TIESĪBAS UN PIENĀKUMI**
   1. PĀRDEVĒJS apņemas veikt specifikācijai atbilstošu PRECES piegādi un nodošanu PIRCĒJAM kopā ar visiem komplektācijā ietilpstošajiem materiāliem un dokumentāciju (saskaņā ar līguma 1.pielikumu).
   2. PĀRDEVĒJS nodrošina PRECES piegādi tās rūpnīcas standarta iepakojumā, kas nodrošina pilnīgu PRECES drošību pret iespējamajiem bojājumiem to transportējot.
   3. PĀRDEVĒJS apņemas veikt PRECES piegādi līguma noteiktā kārtībā un termiņā.
   4. PĀRDEVĒJS ir atbildīgs par PRECES atbilstību Latvijas Republikas normatīvo aktu prasībām.
   5. PĀRDEVĒJS apņemas nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
   6. PĀRDEVĒJS uzņemas atbildību par zaudējumiem, kuri nodarīti PIRCĒJAM un trešajām personām sakarā ar šī līguma noteikumu pārkāpumu, ja PĀRDEVĒJA tajos vainojams.
   7. PĀRDEVĒJS apņemas līguma izpildi nenodot trešajai personai bez PIRCĒJA rakstiskas atļaujas.
   8. PĀRDEVĒJS apņemas piegādāt PRECI PIRCĒJAM izdevīgā darba laikā.
   9. PIRCĒJAM ir tiesības pārbaudīt piegādātās PRECES kvalitāti un pieteikt pretenzijas, ja tā neatbilst līguma noteikumiem.
   10. PIRCĒJS veic līgumā noteiktajā termiņā piegādātās kvalitatīvās un līguma noteikumiem atbilstošas PRECES pieņemšanu un apmaksu līguma noteiktajā kārtībā.
   11. PIRCĒJS apņemas PĀRDEVĒJAM nodrošināt pienācīgus apstākļus PRECES piegādes veikšanai.
5. **Līdzēju atbildība par līguma nepildīšanu**
   1. Līgums stājas spēkā no Līguma parakstīšanas brīža un darbojas līdz saistību pilnīgai izpildei, ievērojot Līguma nosacījumus.
   2. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   3. Ja PĀRDEVĒJS neveic PREČU piegādi Līgumā noteiktajā termiņā, PĀRDEVĒJAM var tikt noteikts līgumsods 1 % (viena procenta) apmērā no savlaicīgi nepiegādātās PREČU summas par katru nokavēto dienu, bet ne vairāk kā 10 % (desmit procenti) no nepiegādāto Preču summas.
   4. Ja PIRCĒJS neveic rēķina apmaksu Līgumā noteiktajā termiņā, PIRCĒJAM var tikt noteikts līgumsods 1 % (viena procenta) apmērā no savlaicīgi neapmaksātās PPREČU rēķina summas par katru nokavēto dienu, bet ne vairāk kā 10 % (desmit procenti) no neapmaksātās PREČU rēķina summas.
   5. Ja PĀRDEVĒJS neapmaina neatbilstošās PRECES Līgumā noteiktajā termiņā, var tikt noteikts līgumsods 10 % (desmit procenti) apmērā no neatbilstošo Preču cenas.
   6. Līgumsoda samaksa neatbrīvo Līdzējus no Līguma izpildes.
6. **NEPĀRVARAMA VARA**
   1. Gadījumā, ja Līguma noteikumi netiek pildīti vai tiek pildīti neapmierinoši tādu ārkārtas apstākļu dēļ, kuru iestāšanos Līdzēji, pēc saprātīga vērtējuma, un, ievērojot Līguma priekšmeta īpašo raksturu, Līgumā paredzēto pakalpojumu nozīmi, ar to saistīto risku un atbildību, nav varējušas paredzēt vai novērst, un, kas būtiski apgrūtina šī Līguma noteikumu izpildi, Līdzēji tiek atbrīvoti no atbildības par savlaicīgu neizpildi vai nepilnīgu izpildi.
   2. Šajā Līgumā ar ārkārtas apstākļiem tiek saprastas dabas katastrofas, ugunsnelaimes, kara darbība, streiki, valdības un tās institūciju noteiktie ierobežojumi un citi nepārvaramās varas gadījumi, kurus Līdzēji nevar kontrolēt un ietekmēt.
   3. Par nepārvaramas varas apstākli nevar tikt atzīts citu līguma izpildē iesaistīto personu saistību neizpilde, vai nesavlaicīga izpilde.
   4. Līdzējam, kura pienākumu izpilde nepārvaramās varas rezultātā ir apgrūtināta vai kļuvusi neiespējama, nekavējoties jāpaziņo otram Līdzējam par radušos stāvokli, kā arī nekavējoties jāpiedāvā iespējamais risinājums.
   5. Līdzējs, kurš atsaucas uz nepārvaramu varu, tas jāpierāda pārējiem Līdzējiem. Ja nepārvaramās varas dēļ Līguma pildīšana tiek aizkavēta vairāk kā par 30 (trīsdesmit) dienām, Līdzēji sarunu ceļā lemj par savām iespējām turpināt pildīt līgumsaistības.
7. **Pārējie nosacījumi**
   1. Līgumā vai tā pielikumos ietvertie nosacījumi var tikt grozīti vai papildināti tikai abiem līdzējiem, vai to pilnvarotiem pārstāvjiem parakstot papildus vienošanos. Līdzēju saziņa sakarā ar šī Līguma izpildi notiek rakstveidā.
   2. Neviens no Līdzējiem nedrīkst nodot savas tiesības, kas saistītas ar Līgumu, trešajai personai, bez rakstiskas saskaņošanas ar otru Līdzēju.
   3. Gadījumā, ja ir mainījušās Latvijas Republikas normatīvo aktu prasības PRECEI, PIRCĒJS par to informē PĀRDEVĒJU un PĀRDEVĒJS veic attiecīgās korekcijas, nemainot PRECES cenu.
   4. Par jautājumiem, kuri nav atrunāti šajā Līgumā, Līdzēji vadās, saskaņā ar LR normatīvajiem aktiem.
   5. Līdzēju domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta tikai rakstiski. Gadījumā, ja Līdzēji nevienojas, tad strīdu nodod izskatīšanai tiesā LR normatīvajos aktos paredzētajā kārtībā.
   6. Ja Līguma darbības laikā notiek Līdzēju reorganizācija vai likvidācija, tā tiesības un pienākumus realizē tiesību un saistību pārņēmējs.
   7. PĀRDEVĒJS nenodod Līguma saistību izpildi trešajai personai bez PIRCĒJA iepriekšējas piekrišanas.
   8. Juridiskās adreses vai bankas rekvizītu maiņas gadījuma, Līdzēju pienākums ir 5 (piecu) darba dienu laikā paziņot par to otram Līdzējam. Pretējā gadījumā vainīgais Līdzējs pilnībā atlīdzina otram Līdzējam nodarītos vai tādējādi radušos zaudējumus.
   9. Līgums sastādīts latviešu valodā divos eksemplāros uz 53 lapām. Līgums sastāv no līguma teksta uz 6 lapām un vienu pielikumu uz 47 lapām, kas ir šī Līguma neatņemama sastāvdaļa.
   10. Līguma viens eksemplārs atrodas pie PIRCĒJA, bet otrs pie PĀRDEVĒJA, un abiem eksemplāriem ir vienāds juridiskais spēks.
8. **LĪDZĒJU PARAKSTI UN JURIDISKĀS ADRESES**

|  |  |
| --- | --- |
| **Pircējs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Banka: AS Swedbank  Bankas kods: HABALV22  Konta Nr.: LV74HABA0551027673367    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E.Buša  \_\_\_\_\_\_\_\_\_\_\_\_\_\_\_\_\_\_\_\_\_\_  A.Biruma | **Pārdevējs:**  **SIA “Standard Latvia”**  Reģ. Nr.: 40003402399  Kr.Barona iela 130/7, Rīga, LV-1012, Latvija  Konta Nr.: LV63HABA0001408035667  Banka: Swedbank AS  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_  L. Rudzīte |